पाएं अपने शहर की ताज़ा ख़बरें और फ्री ई-पेपरडाउनलोड करें
स्वयं व्यवस्था करने की बजाए रोगियों के परिजनों से ऑक्सीजन सिलेंडर की व्यवस्था करवाने वाले गुरुनानक और देशमुख हॉस्पिटल कार्रवाई के दायरे में आए हैं। दोनों पर जिला प्रशासन ने डेढ़ लाख रुपए का जुर्माना किया है।
एक मई को इस तरह के मामले सामने आने पर कलेक्टर आशीष सिंह ने इन दोनों अस्पताल प्रबंधनों को नोटिस जारी कर स्पष्टीकरण तलब किए थे। लेकिन वे संतोषजनक जवाब नहीं दे पाए। ऐसे में कलेक्टर ने गुरुनानक हॉस्पिटल एंड रिसर्च सेंटर के प्रबंधक पर एक लाख रुपए का जुर्माना किया है।
इस अस्पताल में भर्ती राजेंद्र सिरोलिया के परिजनों पर जंबो ऑक्सीजन सिलेंडर भरवाने का दबाव बनाया जा रहा था। इसी तरह देशमुख हॉस्पिटल प्रबंधन द्वारा रोगी जितेंद्र सोनी के परिजनों को भी ऑक्सीजन सिलेंडर भरवाने के लिए कहा गया था। लिहाजा प्रशासन ने अस्पताल प्रबंधन पर 50 हजार रुपए जुर्माना की कार्रवाई की है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn